Ուոթերթաուն

Ուոթերթաուն (), քաղաք Միացյալ Նահանգների Մասաչուսեթս նահանգի Միդլսեքս կոմսությունում։ Մտնում է Մեծ Բոստոնի կազմի մեջ։ Ըստ 2010 թվականի մարդահամարի տվյալների՝ քաղաքի բնակչության թվաքանակը եղել է 31915։

Պատմություն 
Ուոթերթաունի տեղում նախկինում եղել է Մասաչուսեթսի ծովածոցի մերձակա տարածքում հիմնված եվրոպական ամենավաղ բնակավայրերից մեկը։ Այն կոչվում էր Saltonstall Plantation՝ իր հիմնադիր սըր Ռիչարդ Սոլթոնսթոլի անունով։ Հիմնադրվել է 1630 թվականին։ Վաղ շրջանի փաստաթղթերում հանդիպում է նաև քաղաքի անվան Waterton տարբերակը ( ): Ամերիկայի անկախության պատերազմի ընթացքում ժամանակավորապես Ուոթերթաունում են գտնվել հեղափոխական իշխանության որոշ մարմիններ ևՄասաչուսեթսի նահանգի կառավարությունը։ Քաղաքում հիմնվել է Փերքինսի դպրոցը, որը կույրերի համար ԱՄՆ-ում ստեղծված ամենահին ուսումնական հաստատությունն է։

Հայերը Ուոթերթաունում 
Ուոթերթաունը ԱՄՆ-ի հայկական սփյուռքի խոշորագույն կենտրոններից է։ 2007 թվականի գնահատականներով քաղաքում հայ բնակչությունը կազմում է 7-ից 8 հազար, այսպիսով, հայերի թվով այն ԱՄՆ քաղաքների մեջ 3-րդ տեղն է գրավում Ֆրեզնոյից և Գլենդելից հետո, որոնք երկուսն էլ գտնվում են Կալիֆոռնիա նահանգում։ Քաղաքում գործում են Հայ առաքելական եկեղեցուն պատկանող Սուրբ Ստեփանոս եկեղեցին, Ամերիկայի հայկական թանգարանն ու գրադարանը, տարրական ու միջնակարգ դպրոցներ, նախակրթարաններ, երիտասարդական, մշակութային, հասարակական մի շարք կազմակերպություններ։ Ողջ հայկական սփյուռքի ներկայացուցիչների համար անգլերեն և հայերեն հրատարակվում են մի քանի թերթեր , որոնցից մի քանիսը Հյուսիսային Ամերիկայում լույս ընծայված ամենահին հայկական պարբերականներն են։ Դրանց թվում են՝

 Պայքար ընկերակցության / Baikar Association Inc.-ի
 Armenian Mirror-Spectator
 Baikar
 Հայրենիք ընկերակցության / Hairenik Association Inc.-ի
 Armenian Weekly
 Հայրենիք (Hairenik Weekly)
 Armenian Review
 Հայրենիք ընկերակցության հովանու ներքո գործում են նաև համացանցային ռադիո և հեռուստատեսություն։ Բացի այդ, Արևելյան Ուոթերթաունում կան հայկական մթերային խանութներ, որտեղ վաճառվում են Հայաստանից ու Մերձավոր Արևելքի երկրներից ներկրված պարենատեսակներ։

Անվանի անձինք
Ուոթերթաունի անվանի բնակիչների մեջ քիչ չեն ազգությամբ հայերը։ Նրանցից են՝

 Ռիչարդ Բաքալյան (1931–2015), դերասան
 Համբարձում Պերպերյան (1905–1999) - կոմպոզիտոր, մանկավարժ, խմբավար
 Հրաչ Գրեգորյան (ծնվ. 1949), քաղաքական խորհրդական, մանկավարժ, գրող, հետկոնֆլիկտային խաղաղության ասպարեզի մասնագետ
 Դրաստամատ Կանայան, առավել հայտնի է Դրո անունով - հայ ռազմական և քաղաքական գործիչ, Հայաստանի անկախության պայքարի մարտիկ. կյանքի վերջին տարիներն անց է կացրել և վախճանվել Ուոթերթաունում։
 Ռեյչել Կապրիելյան, փոխադրամիջոցների գրանցման նահանգային գրասենյակի ղեկավար, Մասաչուսեթսի նահանգի ներկայացուցիչ
 Հակոբ Կարապենց (1925–1994), սփյուռքահայ գրող
 Տիմ Քուրքջյան, մարզական մեկնաբան

Ծանոթագրություններ

Գրականություն 
 1871 Atlas of Massachusetts. by Wall & Gray.  Map of Massachusetts. Map of Middlesex County.
 History of Middlesex County, Massachusetts,  Volume 1 (A-H), Volume 2 (L-W) compiled by Samuel Adams Drake, published 1879–1880.
 Watertown article by Francis S. Drake in volume 2, pages 433–460.
 An Historical Sketch of Watertown, in Massachusetts, by Convers Francis, published in 1830.
 Bond, Dr. Henry, Genealogies of Watertown, Massachusetts, Boston: Higginson Book Company (undated modern reprint of 1860 edition).
 Thompson, Roger, Divided We Stand, Watertown, Massachusetts 1630–1680, Amherst: University of Massachusetts Press, 2001.
 Tourtellot, Arthur B., The Charles (Rivers of America series), New York: Farrar & Rinehart, Inc., 1941.
 Fischer, David Hackett, Albion's Seed, Four British Folkways in America, New York: Oxford University Press, 1989.

Արտաքին հղումներ 

 Ուոթերթաունի պաշտոնական կայքէջը
 Watertown History
 Zoomable view of Watertown circa 1879

Վիքիպեդիա:Հոդվածներ Module:URL-ի բարդ մուտքով
1630 թվականին հիմնադրված բնակավայրեր
Բոստոն
Հյուսիսային Ամերիկայի բնակավայրեր
Մասաչուսեթսի տեսարժան վայրեր
ՀԹՎ 2023 հոդվածներ